section_heading: Utjecaj na baskijsko društvo
paragraph_text: Baskijski književnik Jon Juaristi je spomenuo da je možda najznačajniji dio njegove baštine neologistički popis baskijskih inačica imena u njegovoj knjizi "Deun-Ixendegi Euzkotarra" ("Kolekcija baskijskih svetačkih imena" objavljen 1910. godine). Umjesto tradicionalnih adaptacija romanskih imena, on je predložio druge koje je sastavio i koji su po njegovom mišljenju bili vjerniji izvorniku i prilagođeni baskijskoj fonologiji. Na primjer, njegov brat Luis je postao Koldobika, od franačkog Hlodwig. Tradicionalno Peru, Pello ili Piarres ("Petar") postalo je Kepa (od aramejskog כיפא Kefa). On vjerovao da je sufiks -[n]e bio nasljedno ženski, a nova imena poput Nekane (" bol" + NE, "Dolores") ili Garbine ("čisto " + NE, "Bezgrešno Začeće " ) su česta danas među baskijskim ženama. Arana je izveo naziv za Baske na baskijskom jeziku s obzirom na to da on do tada nije postojao. Naziv Euskaldun (množina Euskaldunak) sastavljen je od euskal (baskijski (jezik)) + dun (onaj koji jest); euskaldun bi doslovno bilo govornik baskijskog. Kako se ne služe svi Baski tim jezikom izmišljen je naziv euskotar (množina: euskotarrak) koji je također izveden od naziva jezika (euskara) ali označava osobe koje su Baski u kulturološkom smislu neovisno o njihovom znanju jezika. Izraz Euskaldun zaharra (Stari Bask) Arana je osmislio za osobu kojoj je baskijski prvi jezik a Euskaldun berria (novi Bask) za one koji su ga naknadno naučili (u koje je spadao i on sam).